Ne\u0107e primiti ni vitamin K

U komentarima je napisao kako dijete ne\u0107e cijepiti niti jednim cjepivom iz kalendara cijepljenja te da su odbili i vitamin K.

POGLEDAJTE VIDEO: Cijepite svoju djecu!

Prije dva mjeseca je njema\u010dki ministar zdravstva Jens Spahn (CDU) najavio uvo\u0111enje kazni od 2500 eura za sve roditelje koji ne cijepe djecu. Proljetos je protiv svih roditelja koji odbijaju cijepiti djecu protiv ospica srbijanskog ministarstvo zdravstva pokrenulo 1.256 prekr\u0161ajnih postupaka, a njih 48 je i osu\u0111eno.

U Hrvatskoj zakonom propisana kazna za necijepljenje djece iznosi 2000 kuna. No da bi netko bio nov\u010dano ka\u017enjen, roditelje koji odbijaju cijepiti djecu prvo treba prijaviti sanitarnoj inspekciji.

Otkako je 1968. godine u Hrvatskoj uvedeno obvezno cijepljenje protiv ospica, drasti\u010dno se smanjio broj slu\u010dajeva te bolesti od koje je dotad, u prosjeku, obolijevalo 15-ak tisu\u0107a djece godi\u0161nje, u prosjeku ih umiralo petero, a petnaestak ostajalo trajno invalidno.

\"Strahovi koji su se uvukli u roditelje ograni\u010davaju ih u cijepljenju, a time rade \u0161tetu svojoj djeci, ali i svima drugima koji mogu biti posredno zara\u017eeni\u201d, izjavio je jo\u0161 pro\u0161le godine ministar Kujund\u017ei\u0107, dodav\u0161i da se metodama prisile poput kazne od 2000 kuna ili odbijanjem upisivanja necijepljene djece u vrti\u0107e \u2013 ne posti\u017ee ni\u0161ta.

Cjepivo protiv ospica, zau\u0161njaka, rubeole (takozvano MMR cjepivo) najvi\u0161e zabrinjava roditelje te neki od njih navode kako je upravo ono uzrokovalo poreme\u0107aj iz spektra autizma kod njihovog djeteta.

To cjepivo se primjenjuje izme\u0111u 12. i 24. mjeseca djetetove starosti, a to je period u kojem se naj\u010de\u0161\u0107e kod djece s poreme\u0107ajem iz spektra autizma uo\u010davaju zna\u010dajnije promjene u funkcioniranju.

Nakon godina istraga, polemika u medijima i sudskih tu\u017ebi, 2010. godine Generalno medicinsko vije\u0107e Velike Britanije potvrdilo da sporno istra\u017eivanje koje je dovelo u vezu cjepivo i autizam nije vjerodostojno.

I japanski su znanstvenici 2015. godine u jednom velikom istra\u017eivanju zaklju\u010dili da se u\u010destalost poreme\u0107aja autizma u Japanu nije smanjila nakon \u0161to su se prestala primjenjivati MMR cjepiva. Tako\u0111er, iako je na svjetskoj razini pove\u0107ana upotreba cjepiva bez timerosala, u\u010destalost poreme\u0107aja autizma je i dalje vrlo visoka.